BAHATI YA BAHATI.

Katika Kaya ya Tundaua palisakini binti bashashi aliyekuwa na uzuri wa
malaika.Kukopolewa kwake ilikuwa furaha isiyomithilika katika aila
iliyoishi wapenzi wawili Bi.Mrashi na Bwana Makame.Baada ya kusali kwa
muda wa miongo kadhaa baada ya akidi yao,Maulana aliwajaalia mtoto wa
kipekee wakamwita Bahati.Kwa kweli alikuwa Bahati,alioana na jina lake
alilopewa si bahati ya uzuri si bahati ya tabia,si bahati ya
maisha,almuradi bahati.Mungu ampe nini amnyime nini Bahati!

Wazazi,wanakijiji,ndugu na jamaa walimpenda na kumuenzi Bahati kama
mboni za macho yao.Akalelewa na kila mmoja,hatimae alikuwa mtoto bora na
sio bora mtoto.Maadili aliyokuwa nayo ungedhani sufii.Ushungi,nikabu na
buibui havikumngâ€™oka mwilini,viligandana nae na kumgandama kama kupe
amgandavyo mnyama.Ama kweli alikuwa wakupigiwa mfano na wakuigwa
Bahati.Waama,chenye sifa kipewe sifa.

Siku zikapita,miaka ikapereji na kuwa miezi,miezi nayo ikavunja ungo na
kuwa wiki,wiki zikavutana na kuwa siku na siku ikawa saa na saa
haikusubiri kuwa dakika na hatimae sekunde.Kufumba na kufumbua,Bahati
alikamilisha masomo yake ya shule ya upili na kufaulu vyema.Kila mmoja
katika kijiji chao alifurahi na kujivunia matokeo ya binti huyo.Bahati
alipata bahati ya kujiunga na Chuo kikuu cha Pwani huko mjini Kilifi
katika mji wa kusini mwa Mombasa nchini Kenya.Matarajio na ndoto za
Bahati kuwa mwanakilimo bora zilionekana zikikamilika baada ya muda
mfupi tu ambao ungefuata.Kwani hakuna mwanzo ukosao mwisho.Nayo matunda
yalikaribia.

Baada ya Bahati kujiunga na Chuo hicho kinachosifika kwa ukulima nchini
Kenya,Bahati aliwahakikishia wanakaria wote kuwa angefanya bidii ya
mchwa ajengaye kichuguu kwa mate na kurudisha nyumbani mafanikio na
kutia faraja katika mioyo ya wanatundauwa wote.Lakini haya yalianza
kubadilika punde tu Bahati alipoanza kutamani maisha ya raha na kusahau
lengo na ahadi aliyoieka hapo mwanzoni,ni kweli muda si rafiki.

Bahati alianza kufuatana na wanafunzi waliopenda starehe.Na kwa kuwa
hakukuwa na mtu yeyote wakumwangalia na kumwongoza,Bahati alilivua
shungi na buibui akaingia mjini.Akavaa nguo zilizomwonyesha sehemu zake
ambazo hazikuwa za siri tena kwani zilionekana parwanja.Akatumia kila
Aina ya ulevi,akatumia mirungi na â€˜mgokaaâ€™ ungedhani mbuzi kwa mitafuno
yake.Akavuta bangi na sigara kweupe hadharani.Kwenye kumbi za starehe
alionekana akinengua kila miondoko,akaanza kazi ya nipe nikupe,sikuambii
ukahaba.

Akaonekana na kila aina ya mwanaune si kimbau mbau si mnene kama
tembo,si mrefu kama twiga si mfupi kama nyundo,ilimradi mwenye pesa basi
alienda nae na kumstarehesha.sasa Bahati akawa bahari,akameza kila kitu
asishibe,naye akawa gwiji mjini.Tabia mbovu zikashika usukani na
kumwongoza,neno tabia njema likasahaulika katika kamusi ya akili
yake,maadili likawa neno geni kwake Kwa maana uzinzi na starehe mbovu
zilishika usukani na kumwongoza,akajifanya hamnazo kucheza ngoma
atakazo.

Habari zilienea katika kijiji chao kama moto nyikani.Wazazi wake na
wazee waliomtambua walimpa nasaha lakini ikawa ni mfano kumpigia mbuzi
zeze ili acheze.Kwa kweli hakuna aliyemtamani,kwani tabia zake zilinuka
mf!kama kidonda kilichooza kwa usaha.Akawa hasikii la mwadhini wala la
mteka maji msikitini.Kibaoni alipofanyia biashara yake ya kubadilisha
mwili Kwa fedha alipaona hapana hadhi tena akaaamua kuguria Mtwapa.

Sehemu iliyojulikana kwa jina maarufu â€˜posta' pakawa makaazi yake
hasa.Mchana ukawa usiku kwake na usiku kuwa mchana.Akapatana na umati wa
mabaghiya.Akafanya kazi yake hiyo nao kwa muda wa miaka kadhaa.Wazazi
wake waliamua afunzwe na ulimwengu baada ya kuamua kuachana na
masomo.Nao ulimwengu shujaa binadamu hadaa.Bahati alipata ujauzito
asimjue aliyempa ujauzito huo.Kila mmoja akamtenga wakati huo wa
dhiki.Ghafla stendi ya basi za â€˜Tahmeed' kwa nyambura ikawa sehemu yake
ya kujihifadhia.Muda mwingine mvua za masika zilimnyeshea kupita kiasi.

Wasiomjua walimwonea huruma lakini hakuna hata mmoja
aliyemsaidia.Waliomjua walisema mwiba wa kujidunga hauambiwi pole na
kichwa kisichoakili huumiza mwili.Bahati akapata bahati ya kuchukuliwa
na msamaria mwema alipougulia uchungu akakimbizwa iliko zahanati ya
Jambo Jipya.Bahati alijifungua salama salimini kitoto cha
kike,chakusikitisha ni kuwa aligunduliwa alikuwa ameathirika kwa muda
mrefu.Ama kweli starehe gharama,kwani ilimgharimu maisha na wakati.

Bahati alijuwa kuwa ngâ€™ombe avunjikapo mguu hukimbilia zizini.Akaamua
kurudi nyumbani kwao Tundauwa ili akawaombe radhi wazazi wake na
wanakijiji wenzake.Pia aliamua kubadilisha mwendo wa maisha yake na
kumrudia Muumba wake baada ya kupewa nasaha lufufu na daktari.Akaanza
kutumia dawa na kufuata masharti yote kwa umakini ili kuhakikisha
usalama wa maisha yake.â€™Mtoto akinyea paja halikatwiâ€™.Wazazi wake
walimpokea kwa mikono miwili mwana wao wa pekee na mjukuu wao waliomwita
Tunu.Mzee Makame akapata mke wa pili.Sasa naamini damu nzito kuliko
maji.


Question: Mdudu yupi hujenga kichunguu kwa mate?
Answer: Mchwa